CONVOCATORIA DE SUBVENCIÓNS PARA AGRICULTORES E GANDEIROS PARA AXUDA NA REALIZACIÓN DE TRABALLOS AGRÍCOLAS E GANDEIROS 2016.
ADMINISTRACIÓN LOCAL — Municipal — Vila de Cruces (Subvencións, 14/07/2016)

Mediante acordo da Xunta de Goberno de data 28 de xuño de 2016, aprobouse a Convocatoria das subvencións a agricultores e gandeiros para axuda na realización de traballos agrícolas e gandeiros 2016, facéndose público o texto da citada convocatoria, aos afectos de que se presenten solicitudes no prazo dun mes, contado dende a publicación do extracto desta convocatoria a través da Base de Datos Nacional de Subvencións. O obxecto é convocar subvencións destinadas á traballos agrícolas no rural mediante incentivos á contratación temporal de traballadores asalariados, entidades ou autónomos para realizar diversos traballos propios da explotación agraria gandeira, sobre todo en circunstancias de acumulación de tarefas ou épocas de sobrecarga de traballo estacional. En virtude do artigo 23.2a) da Lei 38/2003 Xeral de Subvencións, as bases reguladoras destas subvencións están contidas nesta convocatoria en atención á súa especialidade. As subvencións financiaranse con cargo á partida orzamentaria 2016/410/48 do orzamento aprobado para o exercizo 2016, sendo o crédito total destinado ás axudas 8.000,00 euros. Poderán solicitar estas axudas os agricultores gandeiros que cumpran os requisitos establecidos na Lei de Subvencións de Galicia, e ademáis: — Que sexan titulares ou cotitulares de explotacións agrarias e gandeiras domiciliadas no Concello de Vila de Cruces, e que obteñan ao menos o 25 por cento da súa renda anual de actividades agrarias exercidas na súa explotación. Asimesmo, que figuren dados/as de alta no sistema especial dos /as traballadores/as por conta propia agrarios/as do réximen especial dos/as traballadores/as por conta propia ou autónomos/as, así como os/as encadrados/as en dito réximen pola súa actividade agraria. No caso de ser persoas xurídicas o obxecto social das mesmas refeririase a actividades agrarias ou gandeiras. Neste suposto non son de aplicación as declaracións do IRPF. — No caso de persoas físicas, que estean empadroadas no Concello de Vila de Cruces, o cal será comprobado de oficio. As persoas xurídicas deberán ter o seu domicilio social en Vila de Cruces. O importe da subvención será de 20 euros por xornada completa de traballo, cun máximo de 34 xornadas por explotación e mínimo media xornada de traballo. O importe subvencionado non poderá superar o 50% do gasto realizado. Considerarase xornada completa de traballo a consistente en 8 horas diarias de traballo efectivo. No caso de xornadas inferiores a subvención diminuirase proporcionalmente. Nas facturas correspondentes deberán figurar o número de xornadas ou horas diarias traballadas e que estarán comprendidas entre o 1 de xaneiro e o 31 de outubro de 2016. No caso de contratacións laborais terase en conta para o cálculo a xornada de traballo que figure no correspondente contrato. Os solicitantes deberán presentar no rexistro do Concello e no prazo dun mes contado a partir do día seguinte ao da publicación, a través da Base de Datos Nacional de Subvencións, do extracto desta convocatoria no Boletín Oficial da Provincia de Pontevedra a seguinte documentación con carácter obrigatorio: Os anexos e formularios estarán dispoñibles na páxina web do concello www.viladecruces.es.Se do exame do expediente se comproba que a documentación non reúne os requisitos necesarios, é insuficiente ou non se achega na súa totalidade, faráselle un único requirimento ao solicitante para que, nun prazo de 10 días hábiles, enmende a falta ou achegue os documentos preceptivos con indicación de que se así non o fixese se terá por desistido da súa petición. Ademáis poderán presentar a seguinte documentación que se terá en conta para determinar o orden de prioridade entre as distintas solicitudes: O procedemento de concesión das axudas co límite do crédito disponible de 8000,00€ será en réxime de concurrencia competitiva concedéndose segundo a orde de puntuación acadada atendendo aos seguintes criterios: a) Por pertencer a unha cooperativa ou ADS Asociación Defensa Animal: 1 punto. Acreditarase co certificado da cooperativa ou ADS correspondente. b) Por número de animais que figuren na folla de saneamento: 0,25 puntos/animal. Máximo 5 puntos. c) Polo compromiso de empregar a lingua galega no desenvolvemento das actividades subvencionadas: 1 punto. Procederase ao prorrateo do importe global máximo, segundo ao artigo 19.3 da Lei 9/2007, aplicando o seguinte proceso: 1º.—Calculamos o número de xornadas que lle corresponden a cada punto 2º.—Multiplicamos o resultado da operación anterior polo número de puntos de cada un dos solicitantes para obter o número de xornadas que lle corresponderían. En ningún caso se subvencionarán máis xornadas das solicitadas e terase en conta o límite máximo de 34 xornadas completas por solicitante. Aplicaranse as normas xerais de redondeo.3º.—No caso de que realizadas as operacións anteriores non se acade a cifra total de xornadas subvencionables (400), procederase a unha segunda volta entre aqueles solicitantes que teñan xornadas pendentes, co límite máximo de 34 xornadas/solicitante.4º.—O importe de subvención será de 20 euros por cada xornada completa e 10 euros por cada media xornada. No caso de empate en puntos priorizaranse as solicitudes de explotacións con menor número de animais. O órgano instructor será o Técnico local de emprego encargado de instruir e tramitar os expedientes. Revisados os expedientes e completados, se é o caso, remitiranse á Comisión de valoración que elaborará a proposta de concesión de subvencións. A comisión de avaliación estará integrada polos seguintes membros: Presidente: o alcalde do Concello ou membro da corporación municipal en quen delegue. Secretario/a: O secretario da corporación ou persoa que o sexa da corporación do Concello. Vogal: O técnico local de emprego Vogal: O Concelleiro/a con competencias en materia de medio rural ou persoa en quen delegue. A proposta da comisión de avaliación elevarase á Xunta de Goberno Local para a aprobación definitiva das axudas. O órgano instructor notificará ás persoas beneficiarias a concesión de subvención mediante notificación no enderezo que conste na solicitude e publicación no taboleiro de anuncios do Concello. O prazo de resolución e notificación será de 3 meses contados a partir do remate do prazo de presentación de solicitudes. Toda alteración das condicións tidas en conta para a concesión da axuda, en concreto, a obtención concorrente de axudas outorgadas por outras administracións ou entes públicos ou privados, poderá dar lugar á modificación da resolución de concesión. A resolución recaída neste procedemento pon fin á vía administrativa e contra ela poderá interpoñerse recurso potestativo de reposición, no prazo dun mes contado a partir do día seguinte á notificación da resolución ante o mesmo órgano que a dictou ou ser impugnada directamente ante a orde xurisdicional contencioso-administrativa, no prazo de dous meses, contados a partir do día seguinte ao da notificación da resolución. O pagamento da axuda realizarase unha vez que a persoa beneficiaria presente no rexistro do Concello, antes do 31 de outubro de 2016, a seguinte documentación: A condición de beneficiario obriga a este nos termos previstos no artigo 11 da Lei 9/2007, do 13 de xuño, de subvencións de Galicia, e en concreto: Procederá o reintegro no casos previstos na Lei 9/2007 de subvencións de Galicia, e en concreto, nos seguintes casos: As subvencións que se otorguen ao amparo das presentes Bases serán compatibles con outras subvencións, axudas, ingresos o u recursos para a misma finalidade, procedentes de calquera Administración ou ente público ou privado, nacional, da Unión Europea ou de organismos internacionais, sen perxuicio de que o importe das subvencións en ningún caso poderá ser de tal cuantía que, illadamente ou en concorrencia con outras subvencións, axudas, ingresos ou recursos, supere o custo da actividade subvencionada. De conformidade coa Lei 15/1999, do 13 de decembro, de protección de datos de carácter persoal, infórmase aos participantes nesta convocatoria que os seus datos persoais quedarán arquivados neste concello coa única finalidade de xestionar este procedemento, así como de informar ás persoas interesadas sobre o seu desenvolvemento. As subvencións as que se refiren as presentes Bases rexiranse polo establecido na Lei 38/2003, de 17 de novembro, Xeral de Subvencións, dacordo co establecido na súa disposición final primeira, no Regulamento da Lei Xeral de Subvencións, aprobado por Real Decreto 887/2006, de 21 de xullo, a Lei 9/2007 de 13 de xuño de subvencións de Galicia, Ordenanza Xeral Reguladora das Subvencións do Concello de Vila de Cruces e supletoriamente pola Lei 30/1992, de 26 de novembro, de Réximen Xurídico das Administracións Públicas e do Procedemento Administrativo Común, así como demáis normativa que sexa de aplicación. Esta convocatoria entrará en vigor o día seguinte ó da súa publicación no Boletín Oficial da Provincia de Pontevedra. DOCUMENTO ASINADO ALECTRÓNICAMENTE Á MARXE.